આ મામલે ૨૦-૧૨-૨૦૧૬ના રોજ GPSC દ્વારા જાહેરાત આપવામાં આવી હતી. જેમાં ભરતી માટેની પ્રક્રિયાની શરૂઆત થઇ ગઇ હતી અને અરજદારોએ પ્રિલિમિનરી પરીક્ષા આપી હતી. જેમાં તેઓ સફળતાપૂર્વક ઉત્તીર્ણ થયા હતા. ત્યારબાદ મુખ્ય પરીક્ષાનું ફોર્મ ભરવાનું હતું જેમાં એવી શરત હતી કે ફોર્મની સાથે અનુભવનું સર્ટિફિકેટ અને શૈક્ષણિક લાયકાતના ડોક્યુમેન્ટ્સ જમા કરાવવાના રહેશે. જો એ યોગ્ય જણાશે તો જ જેતે અરજદાર મુખ્ય પરીક્ષા આપી શકશે. અરજદારે આ ડોક્યુમેન્ટ્સ આપી મુખ્યની પરીક્ષા પણ આપી હતી. પરંતુ તેમ છતાંય GPSCએ ઇન્ટરવ્યૂ માટે તેમને ગેરલાયક ઠેરવી દેતાં હાઇકોર્ટ સમક્ષ રિટ કરવામાં આવી હતી.